গুল পনাগ (জন্ম: ৩রা জানুয়ারি ১৯৭৯;; গুলকীরত কৌর পনাগ নামেও পরিচিত; চণ্ডীগড়, পাঞ্জাব, ভারত) হলেন একজন ভারতীয় অভিনেত্রী, কণ্ঠাভিনেত্রী, মডেল; যিনি মিস ইউনিভার্স প্রতিযোগিতায় অংশ নিয়েছিলেন। তিনি ২০০৩ সালে ধুপ নামক হিন্দি চলচ্চিত্রে অভিনয়ের মধ্য দিয়ে বলিউডে তাঁর জীবন শুরু করেছিলেন। তার পর থেকে তিনি জুরম নামক একটি চলচ্চিত্র এবং টেলিভিশন ধারাবাহিককাশ্মীর-এ কাজ করেছেন। তাঁর উল্লেখযোগ্য চলচ্চিত্রের মধ্যে রয়েছে ডোর, ধুপ, মনোরমা সিক্স ফিট আন্ডার, হ্যালো, স্ট্রেইট এবং আব তক ছাপ্পান ২।  ২০০৫ সালে নাগেশ কুকুনুরের চলচ্চিত্র ডোর-এ তিনি স্বামীকে ফাঁসির ফাঁদ থেকে বাঁচানোর জন্য কঠোর লড়াই করা এক নারীর চরিত্রে অভিনয় করেছেন। ২০০৮ সালে, তিনি হ্যালো এবং সামার ২০০৭ নামক দুটি চলচ্চিত্রে অভিনয় করেছিলেন। ২০০৯ সালে তিনি স্ট্রেইট নামক চলচ্চিত্রে অভিনয় করেছেন। তিনি রণ নামক চলচ্চিত্রে তাঁর প্রেমিককে সঠিক কাজ থেকে বিরত রাখার চেষ্টা করে এমন একটি চরিত্রে অভিনয় করেছেন। ম্যাক্সিম পত্রিকার প্রথম পাতায় পনাগকে দেখা গিয়েছিল; যার জন্য ২০০৮ সালের সেপ্টেম্বর মাসে তিনি একটি ফটোশুট করেছিলেন। তিনি সরসা নামক পাঞ্জাবি চলচ্চিত্রে অভিনয়ের মাধ্যমে পাঞ্জাবি চলচ্চিত্র জগতে আত্মপ্রকাশ করেছিলেন। ২০১৪ সালের লোকসভা নির্বাচনের জন্য তিনি চণ্ডীগড় থেকে আম আদমি পার্টির একজন প্রার্থী ছিলেন।   জীবনের প্রথমার্ধ  গুল পনাগ ১৯৭৯ সালের ৩রা জানুয়ারি তারিখে ভারতের পাঞ্জাবের চণ্ডীগড়ে জন্মগ্রহণ করেছিলেন। তিনি পাঞ্জাবের সানগ্রুরে তাঁর পড়াশোনা শুরু করেছিলেন। তাঁর বাবা লেফটেন্যান্ট জেনারেল পনাগ ভারতীয় সেনাবাহিনীতে ছিলেন, যেজন্য পরিবারটিকে ভারতের এবং বিদেশের বিভিন্ন স্থানে থাকতে হয়েছে। এর ফলস্বরূপ, তিনি কেন্দ্রীয় বিদ্যালয় (চণ্ডীগড়, মহোও সেনানিবাস, লেহ এবং ওয়েলিংটন, তামিলনাড়ু), লাভডালের দ্য লরেন্স স্কুল এবং জাম্বিয়ার লুশাকার আন্তর্জাতিক বিদ্যালয় সহ ১৪টি বিভিন্ন স্কুলে পড়াশোনা করেছেন। তিনি পাটিয়ালার পাঞ্জাবি বিশ্ববিদ্যালয়ের গণিত বিভাগ হতে স্নাতক এবং চণ্ডীগড়ের পাঞ্জাব বিশ্ববিদ্যালয় থেকে রাষ্ট্রবিজ্ঞান বিভাগ হতে স্নাতকোত্তর সম্পন্ন করেছেন। একজন ছাত্রী হিসাবে পনাগ খেলাধুলা এবং বক্তৃতায় আগ্রহী ছিল। তিনি বার্ষিক জাতীয় আন্তঃবিশ্ববিদ্যালয়ের বিতর্ক প্রতিযোগিতায় দুটি স্বর্ণপদক সহ অসংখ্য রাজ্য ও জাতীয় স্তরের বিতর্ক প্রতিযোগিতা জয়লাভ করেছেন।   পেশা  গুল পনাগ ১৯৯৯ সালে মিস ইন্ডিয়ার খেতাব অর্জন করেছিলেন এবং একই প্রতিযোগিতায় "মিস বিউটিফুল স্মাইল"-এর খেতাব পেয়েছিলেন। তিনি মিস ইউনিভার্স ১৯৯৯-এ অংশগ্রহণ করেছিলেন।   ব্যক্তিগত জীবন  গুল পনাগ তাঁর দীর্ঘকালীন প্রেমিক, ঋষি আত্তারী (যিনি একজন এয়ারলাইন পাইলট)-এর সাথে ২০০১ সালের ১৩ই মার্চ তারিখে চণ্ডীগড়ের একটি গুরুদুয়ারায় ঐতিহ্যবাহী পাঞ্জাবী শিখ অনুষ্ঠানের মাধ্যমে বিবাহ বন্ধনে আবদ্ধ হয়েছেন। এই দম্পতির নীহাল নামে একটি পুত্র রয়েছে।   তথ্যসূত্র    বহিঃসংযোগ              সরকারী ওয়েবসাইট  বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:সামরিক সন্তান বিষয়শ্রেণী:ভারতীয় কণ্ঠাভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:চণ্ডীগড়ের নারী মডেল বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:চণ্ডীগড়ের অভিনেত্রী বিষয়শ্রেণী:আম আদমি পার্টির রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ‏‎ বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:চণ্ডীগড়ের রাজনীতিবিদ বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:জি সিনে পুরস্কার বিজয়ী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:চণ্ডীগড়ের রাজনীতিতে নারী বিষয়শ্রেণী:পাঞ্জাবি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় ওয়েব ধারাবাহিক অভিনেত্রী বিষয়শ্রেণী:সৌন্দর্যের রানি-রাজনীতিবিদ